Președintele Klaus Iohannis va susține joi, de la ora 14, o declarație de presă la Palatul Cotroceni. Este de așteptat să se refere la decretul pentru prelungirea stării de urgență, care va fi dezbătut și votat de la ora 12, în Parlament. Declarația președintelui va fi transmisă în direct de Digi24.

Klaus Iohannis a făcut declarații și miercuri, înaintea ședinței cu premierul, miniștrii și cu șeful DSU. Acesta a cerut revenirea asupra acordului dintre MAI și Biserica Ortodoxă și a reluat apelul către cetățeni. „Stați acasă, altfel după sărbători vom avea înmmorântări”, a transmis Iohannis.